ყავის კულტურული ლანდშაფტი
კოლუმბიური ყავის ღერძი (ესპ. Eje Cafetero), აგრეთვე ცნობილი როგორც ყავის სამკუთხედი (ესპ. Triángulo del Café) — კოლუმბიის პაისის რეგიონის ნაწილი, რომელიც ცნობილია კოლუმბიური ყავის უდიდესი ნაწილის მოყვანითა და წარმოებით, რაც მთელ მსოფლიოში ერთ-ერთ საუკეთესო ყავად მიიჩნევა. არეალში გამოიყოფა სამი დეპარტამენტი: კალდასი, კინდიო და რისარალდა. ეს დეპარტამენტები ერთ-ერთი უმცირესია ფართობით კოლუმბიის დეპარტამენტებს შორის და მოიცავს 13 873 კმ²-ს, ქვეყნის საერთო ფართობის 1,2% -ს, მოსახლეობის რაოდენობა კი 2 291 195 ადამიანია (2005 წ). 2011 წელს ეს არეალი იუნესკოს მსოფლიო მემკვიდრეობის სიაში შევიდა.